
זבחים קא ע"א



טקסט הדף מנוקד




	וַחֲכָמִים עָשׂוּ חִיזּוּק לְדִבְרֵיהֶם יוֹתֵר מִשֶּׁל תּוֹרָה תָּנוּ רַבָּנַן כִּי כֵן צֻוֵּיתִי כַּאֲשֶׁר צִוֵּיתִי כַּאֲשֶׁר צִוָּה ה' כִּי כֵן צֻוֵּיתִי בַּאֲנִינוּת יֹאכְלוּהָ כַּאֲשֶׁר צִוֵּיתִי בִּשְׁעַת מַעֲשֶׂה אָמַר לָהֶן כַּאֲשֶׁר צִוָּה ה' לֹא מֵאֵלַיי אֲנִי אוֹמֵר וּרְמִינְהִי מִפְּנֵי אֲנִינוּת נִשְׂרְפָה לְכָךְ נֶאֱמַר כָּאֵלֶּה אָמַר שְׁמוּאֵל לָא קַשְׁיָא הָא רַבִּי יְהוּדָה הָא רַבִּי נְחֶמְיָה דְּתַנְיָא מִפְּנֵי אֲנִינוּת שְׂרָפוּהָ לְכָךְ נֶאֱמַר כָּאֵלֶּה דִּבְרֵי רַבִּי נְחֶמְיָה רַבִּי יְהוּדָה וְרַבִּי שִׁמְעוֹן אוֹמְרִים מִפְּנֵי טוּמְאָה נִשְׂרְפָה שֶׁאִם אַתָּה אוֹמֵר מִפְּנֵי אֲנִינוּת נִשְׂרְפָה (הָיוּ) [הָיָה] לִשְׁלׇשְׁתָּן שֶׁיִּשָּׂרְפוּ דָּבָר אַחֵר (הָיוּ) [הָיָה] רָאוּי לְאוֹכְלָן לָעֶרֶב דָּבָר אַחֵר וַהֲלֹא פִּינְחָס הָיָה עִמָּהֶן רָבָא אָמַר אִידֵּי וְאִידֵּי רַבִּי נְחֶמְיָה וְלָא קַשְׁיָא כָּאן בְּקׇדְשֵׁי שָׁעָה כָּאן בְּקׇדְשֵׁי דוֹרוֹת רַבִּי נְחֶמְיָה הֵיכִי מְתָרֵיץ לְהָנֵי קְרָאֵי וְרַבָּנַן הֵיכִי מְתָרְצִי לְהוּ לְהָנֵי קְרָאֵי רַבִּי נְחֶמְיָה מְתָרֵיץ לְהוּ הָכִי מַדּוּעַ לֹא אֲכַלְתֶּם אָמַר לוֹ מֹשֶׁה לְאַהֲרֹן שֶׁמָּא נִכְנַס דָּמָהּ לִפְנַי וְלִפְנִים אָמַר לוֹ הֵן לֹא הוּבָא אֶת דָּמָהּ שֶׁמָּא חוּץ לִמְחִיצָתָהּ יָצָאת אָמַר לוֹ בַּקֹּדֶשׁ הָיָתָה וְדִלְמָא בַּאֲנִינוּת אַקְרֵיבְתּוּהָ וּפְסַלְתּוּהָ אָמַר לוֹ מֹשֶׁה וְכִי הֵם הִקְרִיבוּ אֲנִי הִקְרַבְתִּי וְאָמַר לוֹ הֵן לֹא הוּבָא אֶת דָּמָהּ וּבַקֹּדֶשׁ הָיָתָה אָכוֹל תֹּאכְלוּ אוֹתָהּ כַּאֲשֶׁר צִוֵּיתִי בַּאֲנִינוּת יֹאכְלוּהָ אָמַר לוֹ וַתִּקְרֶאנָה אֹתִי כָּאֵלֶּה וְאָכַלְתִּי חַטָּאת הַיּוֹם הַיִּיטַב בְּעֵינֵי ה' שֶׁמָּא לֹא שָׁמַעְתָּ אֶלָּא בְּקׇדְשֵׁי שָׁעָה דְּאִי בְּקׇדְשֵׁי דוֹרוֹת קַל וְחוֹמֶר מִמַּעֲשֵׂר הַקַּל וּמָה מַעֲשֵׂר הַקַּל אָמְרָה תּוֹרָה לֹא אָכַלְתִּי בְאֹנִי מִמֶּנּוּ בְּקׇדְשֵׁי דוֹרוֹת לֹא כׇּל שֶׁכֵּן מִיָּד וַיִּשְׁמַע מֹשֶׁה וַיִּיטַב בְּעֵינָיו הוֹדָה וְלֹא בּוֹשׁ מֹשֶׁה לוֹמַר לֹא שָׁמַעְתִּי אֶלָּא אָמַר שָׁמַעְתִּי וְשָׁכַחְתִּי וְרַבִּי יְהוּדָה וְרַבִּי שִׁמְעוֹן הֵיכִי מְתָרְצִי לְהוּ הָכִי מְתָרְצִי לְהוּ מַדּוּעַ לֹא אֲכַלְתֶּם אֶת הַחַטָּאת בִּמְקוֹם [הַקֹּדֶשׁ] שֶׁמָּא נִכְנַס דָּמָהּ לִפְנַי וְלִפְנִים אָמַר לוֹ הֵן לֹא הוּבָא אֶת דָּמָהּ אֶל הַקֹּדֶשׁ פְּנִימָה שֶׁמָּא חוּץ לִמְחִיצָתָהּ יָצָאת אָמַר לוֹ הֵן בַּקּוֹדֶשׁ הָיְתָה וְדִילְמָא בַּאֲנִינוּת אַקְרֵיבְתּוּהָ וּפְסַלְתּוּהָ אָמַר לוֹ מֹשֶׁה הֵן הִקְרִיבוּהָ דְּפָסְלָה בְּהוּ אֲנִינוּת אֲנִי הִקְרַבְתִּיהָ וְדִילְמָא אַגַּב מְרָרַיְיכוּ פְּשַׁעְתּוּ בַּהּ וְאִיטַּמַּאי אָמַר לוֹ מֹשֶׁה כָּךְ אֲנִי בְּעֵינֶיךָ שָׁאנֵי מְבַזֶּה קׇדְשֵׁי שָׁמַיִם וַתִּקְרֶאנָה אֹתִי כָּאֵלֶּה וַאֲפִילּוּ אֵלֶּה וְכָאֵלֶּה אֵין אֲנִי מְבַזֶּה קׇדְשֵׁי שָׁמַיִם אָמַר לוֹ וְאִי הֵן לֹא הוּבָא אֶת דָּמָהּ וּבַקּוֹדֶשׁ הָיָתָה אָכוֹל תֹּאכְלוּ אֹתָהּ בַּקּוֹדֶשׁ כַּאֲשֶׁר צִוֵּיתִי בַּאֲנִינוּת יֹאכְלוּהָ אָמַר לוֹ שֶׁמָּא לֹא שָׁמַעְתָּ אֶלָּא בַּלַּיְלָה דְּאִי בַּיּוֹם קַל וָחוֹמֶר מִמַּעֲשֵׂר הַקַּל וּמָה מַעֲשֵׂר הַקַּל אָמְרָה תּוֹרָה לֹא אָכַלְתִּי בְאֹנִי מִמֶּנּוּ קוֹדֶשׁ חָמוּר לֹא כׇּל שֶׁכֵּן מִיָּד וַיִּשְׁמַע מֹשֶׁה




רש"י




	וחכמים עשו חיזוק לדבריהם יותר. ממה שעשתה תורה לדבריה: כי כן צויתי. במנחות שמיני כתיב קחו את המנחה וגו': באנינות. דנדב ואביהוא: כאשר צויתי. בחטאת דראש חדש שנשרפה כתיב הן לא הובא את דמה וגו': בשעת מעשה. כשאירע להם אנינותם אמר להם שלא ימנעו מאכילת קדשים היום ששמע מפי הגבורה שחלוק אנינות היום בקדשים משאר ימים וכשראה שנשרפה אמר להם אכול תאכלו אותה היה להם לאוכלה כאשר צויתי אתכם בשעת מעשה: כאשר צוה ה'. באכילת חזה ושוק של צבור שקרבו בו ביום נאמר: ולא מאליי אני אומר. לאוכלם באנינות: מפני אנינות נשרפה. לכך נאמר ותקראנה אותי כאלה ומצינו שהודה לו משה כדכתיב וייטב בעיניו ואם מפי הגבורה שמע היתר אנינות לבו ביום למה הודה: מפני אנינות נשרפה. שלא הותרה להם אנינות לבו ביום ולית ליה לרבי נחמיה הך דרשא דבאנינות יאכלוה אלא הכי קאמר לו כי כן צויתי שאף מנחת צבור זו שלא מצינו מנחה קריבה לצבור כיוצא בה נאכלת ועל האנינות לא הוזכר למשה לדרוש ק''ו ממעשר וכשהזכירו אהרן הודה לו: מפני טומאה נשרפה. שנגעה בה טומאה בחטאת של שעיר ראש חדש שקרבה (להם) בו ביום שהוקם המשכן בראש חדש ניסן והוא היה שמיני למלואים ושלשה שעירים קרבו בו ביום שעיר נחשון ושעיר ראש חדש ושעיר שבא לשעה כדכתיב (ויקרא ט) קחו שעיר עזים לחטאת ושל ראש חדש נשרפה כדאמרינן לקמן: היה להם לשלשתן. דשלשה שעירים קרבו להם כדלקמן: היה להם לאוכלם לערב. לר' יהודה אע''ג דאמר אנינות לילה דאורייתא מודה הוא דלאותו היום הותרה להן אנינות לילה וכל שכן לר''ש דאף לדורות אינו אלא מדברי סופרים ולקמן מפרש טעם דרבי נחמיה: והלא פינחס היה עמהן. שלא היה אונן ולקמן פריך שפיר קאמרי ליה: אידי ואידי רבי נחמיה. ואית ליה לרבי נחמיה דהותרה אנינות במנחה דכתיב כי כן צויתי ואפי' הכי בשעיר של ראש חודש הודה לדברי אהרן ולא קשיא מנחה קדשי שעה היא והוראת שעה היתה בה שתאכל לאוננין אבל שעיר של ראש חדש קדשי דורות הן ומשה כשקצף טעה כסבור כיון ששמעתי היתר אנינות במנחה הוא הדין לחטאת ואמר לו אהרן שמא דוקא קדשי שעה שמעת והודה לו: רבי נחמיה. דאמר מפני אנינות נשרפה היכי מתרץ להני קראי דאותה פרשה מאי אמר משה ומאי אהדריה לענין אנינות ומה היה הקצפון ומה היא הודאה: ורבנן. רבי יהודה ורבי שמעון היכי מתרצי להו לענין טומאה: שמא נכנס דמו לפנים. מתשובתו אתה למד שכך אמר להם מתחילה מדקאמר הן לא הובא וגו' פנימה: אמר לו. אהרן למשה: משה הן הקריבו. בתמיה וכי בניי שהם הדיוטים שמשו היום והלא עלי הטלת כל העבודה כדכתיב (שם) קרב אל המזבח ועשה וגו' ואני כהן גדול אני ומקריב אונן: כאשר צויתי. במנחה: קדשי שעה. כגון מנחה שחובת שעה היתה ואינה נוהגת לדורות: מררייכו. צעריכם: שאני מבזה קדשי שמים. להסיח דעתי מהם אפי' אלה וכאלה אבלות אירעוני אין אני מבזה כו' והיינו דכתיב כאלה ולא כתיב אלה:




תוספות




	וחכמים עשו חיזוק לדבריהם יותר משל תורה. אין פירושו יותר משל תורה דעלמא אלא כלומר חכמים עשו חיזוק לדבריהם יותר ממה שעשתה תורה לדבריה: ורמינהי מפני אנינות נשרפה. לכך. נאמר כאלה פי' בקונטרס שהודה לו משה כדכתיב וייטב בעיניו ואם מפי הגבורה שמע היתר אנינות לבו ביום למה הודה ומשני שמואל דההיא כרבי נחמיה דאמר מפני אנינות נשרפה ולית ליה לרבי נחמיה דרשא דבאנינות יאכלוה אלא הכי אמר להן משה כי כן צויתי שאף מנחת צבור זו שלא מצינו מנחה קרבה לצבור כיוצא בה נאכלת ועל האנינות לא הוזכר לו למשה לדרוש קל וחומר ממעשר וכשהזכירו אהרן הודה לו כך פירש בקונטרס ולא מיסתבר ליה לשמואל לשנויי כדרבא אידי ואידי רבי נחמיה כאן בקדשי שעה כאן בקדשי דורות ששמע משה היתר אנינות במנחה שהיא קדשי שעה והיה סבור כמו כן בחטאת דראש חדש שהיא קדשי דורות דאין סברא שיהא משה טועה בין קדשי שעה לקדשי דורות וקשה לשמואל מאי הוה משני רבי נחמיה מקושיא דר' יהודה אם אתה אומר מפני אנינות נשרפה היה לשלשתן שישרפו ועוד משמע לקמן דיש חילוק לרבי נחמיה בין קדשי שעה לקדשי דורות דקאמר אלא לר' נחמיה מאי היום חובת היום היינו דורות ונראה לפרש דסלקא דעתך כאשר צויתי דכתיב בשעיר דראש חדש לא בעי למימר כאשר צויתי במנחה תעשו את החטאת אלא כאשר אני מצוה עכשיו תאכלו באנינות והיה סבור משה דכמו שהותר קדשי דורות אנינות לילה הוא הדין ביום ובין יום ללילה היה טועה לכך פריך ורמינהי מפני אנינות נשרפה ואם היתה אנינות לילה מותרת אמאי נשרפה היה להם לאכול בלילה ומשני הא רבי נחמיה הא ר' יהודה: (הג''ה) ההיא דלעיל דהותר אנינות לילה בכל הקדשים לר' יהודה והא דנשרפה שעיר החדש מפני טומאה אבל רבי נחמיה סבר אף לילה נאסר בקדשי דורות בשעיר החדש ולא הותרה אנינות אלא בקדשי שעה אבל משה אמר כאשר צויתי חטאת החדש לאכול באנינות דהיה סבור שהתיר לו בכל הקדשים (הג''ה) והא דלא משני כולה רבי נחמיה היא כאן בקדשי שעה כאן בקדשי דורות היינו משום דכאשר צויתי בחטאת כתיב דהוי בקדשי דורות ורבא סבירא ליה כאשר צויתי אמנחה קאי ולא אחטאת וה''ק כאשר צויתי במנחה מפי הגבורה כך אני מצוה מעצמי בחטאת והשתא ניחא דלשמואל לא קשיא ליה היה לשלשתן שישרפו דיש חילוק לרבי נחמיה בין קדשי שעה לקדשי דורות: ומה מעשר הקל כו'. תימה מה למעשר שכן טעון כסף צורה דכה''ג פריך בפרק אלו הן הלוקין (מכות דף יז:): דאי ביום קל וחומר ממעשר: תימה בלילה נמי נימא קל וחומר דהא רבי יהודה אית ליה אנינות לילה דאורייתא לדורות:




הגהות יעב"ץ

גמ' אמר לו "למשה" וכי הם הקריבו אני הקרבתי כצ"ל ונ"ב מפרש"י נראה שא"צ מ"מ אין הפסד להגיה כן:


שם אמר לו (אהרן) משה הן הקריבו דפסלה וכו' כצ"ל:





בן יהוידע

הָא כְּתִיב: "וַיִּשְׁמַע פִּינְחָס הַכֹּהֵן"? הַהוּא לְיַחֵס זַרְעוֹ אַחֲרָיו. פירוש הניח תואר הכהן על פנחס עצמו דכתיב וַיִּשְׁמַע פִּינְחָס הַכֹּהֵן (יהושע כב, ל) כאלו הוא ראשון לכהונה כמו אהרן הכהן ועל כן בדין הוא שיתייחסו זרעו אחריו כי הוא הראש.



מֹשֶׁה רַבֵּנוּ, כֹּהֵן גָּדוֹל וְחוֹלֵק בְּקָדְשֵׁי שָׁמַיִם הָיָה (ויקרא ח, כט). נראה לי בס"ד רמז לפי דרכו באומרו 'קָדְשֵׁי שָׁמַיִם' על השגתו בשתי הארות גדולות האחד הארת קפ"ד [184] שהוא רבוע שם הוי־ה דמלוי יודין דע"ב שהוא סוד חכמה והשני מלוי אהי־ה ביודי"ן שעולה קס"א [אל־ף ה־י יו־ד ה־י=161] שהוא סוד בינה ושתי הארות אלו קפ"ד וקס"א רמוזים בשמו הטוב כי משה [184+161=345] בגימטריא קפ"ד וקס"א כנודע ולשתים אלו קורא אותם בשם 'קָדְשֵׁי שָׁמַיִם'.



קָתָּנִי מִיהַת: יְבָמָהּ מֶלֶךְ, מֶלֶךְ אִין, כֹּהֵן גָּדוֹל לָא?. יש להקשות הוה ליה למימר 'אחי בעלה' כי באותו זמן היו לאהרן הכהן ע"ה בנים, ואשתו אינה בת יבום ומאן דכר שמיה דיבום כאן?
ונראה לי בס"ד קראו יבמה לרמוז לפי דרכו בזה ענין גדול אשר נעשה בזכות משה רבינו ע"ה לבנים שלה שהם אלעזר ואתמר כי אמרו רבותינו ז"ל על פסוק וּבְאַהֲרֹן הִתְאַנַּף הֳ' מְאֹד לְהַשְׁמִידוֹ (דברים ט, כ) רצונו לומר שנגזר מיתה על זרעו כולם דאין השמד אלא כילוי בנים בר מינן ובתפלתו של משה רבינו ע"ה בטלה חצי הגזרה שנשארו אלעזר ואתמר ולא מתו אלא נדב ואביהו, ואם כן לולי תפלתו של משה רבינו ע"ה שהתפלל שישאר זרע לאהרן הכהן ע"ה היה ראוי שיהיה נקרא משה רבינו ע"ה יבמה של אלישבע אשתו של אהרן הכהן ע"ה שאם מתקיים באהרן כלוי בנים לגמרי שלא ישאר לו זרע היה צריך שמשה רבינו ע"ה מיבם את אלישבע אחר פטירת אהרן הכהן ע"ה שנפטר קודם משה רבינו ע"ה.



אֵימָא: אַף מֶלֶךְ. הנה צריך לומר להאי תירוצא דמהפך סדר הדברים הנזכרים בברייתא והכי גריס 'אישה כהן גדול יבמה אף מלך' והתרצן קיצר בלשונו. ויש להקשות לפי זה הוה ליה למימר ששה דהא במשה רבינו ע"ה איכא תרתי?
ונראה לי בס"ד כיון דאית ליה שררת מלך בטלה לגבי דידיה שררה של כהן גדול דקיימא לן מלך קודם לכהן גדול וילפי בגמרא זה (הוריות יג.) מדכתיב עַבְדֵי אֲדֹנֵיכֶם (מלכים א' א, לג) דקאמר הכי דוד המלך ע"ה לצדוק שהיה כהן גדול ולנתן הנביא נמצא שררה של כהן גדול לא חשיבה שררה לגבי שררה של מלכות.
ונראה לי בס"ד מה שזכתה אלישבע לחמשה שמחות יתירות על בנות ישראל כי היא היתה בחינת רחל שהיא באות ה"א אחרונה של שם הוי־ה כמו שאמר רבינו האר"י ז"ל בסוד שמה שנקראת 'אלישבע' ומספר ה' הוא חמשה לכך היה לה יתרון חמשה בשמחה כי 'חמשה' ו'שמחה' שוים באותיות.





צאן קדשים

רש״י ד״ה כי כן כו׳ במנחת כו׳ כצ״ל:


ד״ה כאשר כו׳ כתיב הן כו׳ הד״א:


ד״ה מפני אנינות כו׳ כדכתיב וייטב כו׳ הד״א:


ד״ה היה להם לאוכלה כו׳ דר״נ הס״ד. ואח״כ ד״ה והלא פנחס כו׳ שלא היה כו׳ כצ״ל:


ד״ה אידי ואידי כו׳ לחטאת ואמר לו כו׳ הד״א:


ד״ה ורבנן רבי יהודא כו׳ כצ״ל:


ד״ה אמר לו אהרן כו׳ ומקריב אונן הס״ד:


תוס׳ ד״ה וחכמים כו׳ יותר משל תורה דעלמא כו'. פי' דאין פירושו שחכמים עשו חיזוק לדבריהם באנינות יותר ממה שעשו חיזוק לדבריהם בעלמא:


ד״ה ורמינהו מפני כו׳ דבאנינות יאכלנה אלא כו׳ כצ״ל:


בא״ד דאין סברא שיהא משה טועה כו׳ אע״ג דהשתא נמי היאך טעה משה ולא ידע הק״ו ממעשר הקל ואהרן ידע וי״ל דהוי ידע הק"ו והיה סובר דאיכא למיפרך מה למעשר שכן טעון כסף צורי כמו שהקשו תוספות לקמן ואהרן השיבו דלא חומרא היא לענין זה שיהא משום זה אסור לאכול באנינות:


בא״ד משני ר״נ אקושיא דר״י כו׳ כצ״ל. פירוש לשמואל ר״נ לית ליה הך דרשא דבאנינות יאכלוה ולקמן משני אקושית ר״י ר״נ לטעמיה דאמר קדשי שעה לא פסלה בהו אנינות:


בא״ד לא בעי למימר כו׳. פי׳ דמשה ידע דיש חילוק בין קדשי שעה לקדשי דורות:


בא״ד הא רבי יהודא וה״ק ההיא כו׳ כצ״ל. וכ״ה בס״י ובד״ח נדפס הג״ה ושיבוש הוא:


בא״ד בכל הקדשים כמו באלו הב׳ והא כו׳ כצ״ל וכ״ה בס״י. פי׳ כאלו הב׳ שעיר נחשון ושעיר שמיני שהיו קדשי שעות. ובד״ח נדפס ג״כ הג״ה ושיבוש הוא:


ד״ה ומה מעשר הקל כו׳. תימא מה למעשר כו'. והנה תוס׳ במסכת יבמות דף ע׳ ע״ב ד״ה דפסח גופיה כו׳ הקשו גם כן קושיא זו ומתרצו דבאמת לא ילפינן מק״ו ממעשר אלא גמרינן שאר קדשים מפסח בהיקישא דזאת התורה דהתם איתקשו כל הקדשים ובההיא קרא כתיב נמי פסח ופסח גופיה גמרינן בג״ש ממנו ממנו ממעשר עכ״ל. והכא דאמרינן דאהרן השיב למשה דמ״ה יש לחלק בין קדשי שעה לקדשי דורות מכח הק״ו הקשו שפיר דק״ו יש לו פירכא. ונ״ל ליישב בדרך אמת דהא הנך תנאי דס"ל דמתשובתו של אהרן שהשיב למשה ואכלתי חטאת היום הייטב בעיני ה׳ ניכר שכך השיב לו אף ע״פ ששמעת היתר אנינות במנחה שהוא קדשי שעה אבל בקדשי דורות שהיא שעיר החטאת לא שמעת דיש לחלק ע״כ צ״ל דמכח סברא השיב לו כך דמסתברא כך לחלק בין קדשי שעה לקדשי דורות דבלא סברא וטעמא מהיכא תיתי לחלק בין קדשי שעה לקדשי דורות וכיון דמצד הסברא השיב לו כך לא מצאו סברא אחרת רק מכח ק״ו רק דיש להקשות ל״ל למימרא דסברא היא מכח ק״ו דאית ליה פירכא ולמה לא אמרינן דסברא לחלק מכח היקישא דזאת התורה כמו שכתבו תוספות שם ואפשר דזה הוא כוונת התוספות הכא אבל לאו קושיא הוא דליכא למימר דאהרן השיב לו מצד הסברא דהקישא דזאת התורה יש לחלק כיון דבהאי קרא כתיב ולמלואים שהם קדשי שעה א״כ קדשי שעה נמי אסורים לאונן וכיון דשמע משה היתר אנינות במנחה שהוא קדשי שעה ולא ילפינן בהיקישא ה״ה קדשי דורות רק השתא מתשובת משה שמעינן דהודה דכך שמע דהותרו קדשי שעה אמרינן דוקא בהנהו הותרו ולא בשאר קדשי שעה וכ״כ התוספות שם ביבמות מ״ה ניחא להו לאוקמא דמשום ק״ו השיב לו אף ע״ג דאית ליה פירכא דאפשר לומר דאהרן היה סובר דלא שייך הך חומרא שטעון כסף צורי לאסור משום זה באנינות כנ״ל ברור ודוק. אח״כ מצאתי בתוספות דשבת דף כ״ה ע״א ד״ה הא בחול כו׳ דמתרצו קושיא זו בע״א וניחא נמי הכא ע״ש:


ד״ה דאי ביום כו׳ תימא בלילה נמי נימא ק״ו כו׳. פי׳ כיון דלר״י אנינות לילה דאורייתא לדורות וע״כ הא דכתיב במעשר לא אכלתי באוני ממנו אפילו בלילה ואם כן היכא קאמר שמא לא שמעת אלא בלילה הא בלילה נמי איכא ק״ו ממעשר ולר״י אין חילוק בין קדשי שעה לקדשי דורות ואפילו במנחה נמי דקדשי שעה היא נמי נימא ק״ו ואפ״ה הותרו להם הנהו קדשים לפ״ז דלמא אפילו ביום נמי הותר להם לאכול באנינות אע״ג דאיכא ק״ו וק״ל. ומ״ו הב״ז רוצה ליישב קושיא זו ודבריו אינם מובנים לי וגם הרא״ם הקשה קושיא זו והניח בצ״ע:

חק נתן

גמרא ודילמא באנינות אקריביתו ופסלתוה וכו׳ אף על גב דמפשט הכתובים בפרשה נראה דלא מתו נדב ואביהוא אלא לאחר הקרבת כל הקרבנות וירידת האש מ״מ איכא למימר דהקרבת שעיר ר״ח היה לאחר מיתתן דשם בפרשה לא נזכר אלא עבודת יום שמיני אבל עבודת מוסף ר״ח לא נזכר ודוק:


תוס׳ ד״ה וחכמים עשו חיזוק לדבריהם וכו׳ אין פי׳ יותר משל תורה דעלמא וכו׳ ר״ל דאין לפרש דחכמים עשו חיזוק לדבר שהוא אסור מדבריהם יותר ממה שעשו חיזוק לדבר שהוא אסור מן התורה בעלמא שהרי מצינו בכמה מקומות שחכמים עשו חיזוק לדבר תורה ואף ה״נ גבי אנינות דיום מיתה דאורייתא עשו לו חיזוק שתופס לילו מדרבנן אלא כלומר חכמים וכו׳ וק״ל:


ד״ה ורמינהו מפני אנינות נשרפה וכו׳ ונראה לפרש דס"ד כאשר צויתי וכו׳ אלא כאשר אני מצוה עכשיו תאכלו באנינות וכו׳ כל זה הוא הצעה כדי לתרץ הא דלא משני שמואל כולה ר״נ היא כאן בקדשי שעה כאן בקדשי דורות כמ״ש בסוף ועוד כדי שלא יהא משה טועה בין קדשי שעה לקדשי דורות ושיעור דבריהם כך הוא דהמקשה ס״ד הא דכתיב כאשר צויתי כאשר אני מצוה שעכשיו תאכלו החטאת באנינות אפילו ביום משום דהיה סבור משה כמו שהותר היום בקדשי דורות אנינות לילה כסברת ר״י ה״ה הותר ביום ובזה היה טועה משה דלא חילק בין יום ללילה ולכך אמר ליה אהרן הן היום אני היום אסור ולילה מותר ולכך פריך ורמינהו מפני אנינות נשרפה ואם היתה אנינות לילה מותרת כמו שהשיב אהרן הן היום וכו׳ אמאי נשרפה היה להם לאכול בלילה ומשני הא ר״נ הא ר״י וכו׳ ודוק:


ד״ה ומה מעשר הקל וכו׳ תימא מה למעשר שכן טעון כסף צורה וכו׳ עיין לתוספות דפ״ב דשבת דף כ״ה ע״א סוף ד״ה הא בחול שפיר דמי מ״ש ליישב בזה:


ד״ה דאי ביום ק״ו ממעשר תימא בלילה נמי נימא ק״ו דהא ר״י וכו׳ ר״ל וכיון דלא אפשר למעבד נמי ק״ו בלילה שהרי הותר כאן אנינות במנחה דכתיב כי כן צויתי וע״כ דגזרת הכתוב הכא דאין איסור אנינות חל ולא עבדינן ק״ו ממעשר אם כן מה לי יום מה לי לילה כיון דבין אנינות יום ובין אנינות לילה תרווייהו דאורייתא לר״י לימא כיון דאישתרי אישתרי ודוק ובזה ל"ק מה שהקשה בספר הב״ז ע"ש ויש ליישב תמיהתם קצת דהכי קאמר ליה אהרן כיון דאיכא ק״ו ממעשר שמא לא שמעת אלא בלילה אף ע״ג דאנינות לילה נמי דאורייתא מ״מ יש לחלק דלא דמי יום ללילה דעיקר אנינות הוא דיום דכתיב ואחריתה כיום מר אלא שהתורה עשתה חיזוק לדבריה ואסרה אף בלילה א"כ איכא למימר הא דאישתרי אנינות במנחה אינו אלא בלילה דאינו אסור מן התורה אלא מטעם חיזוק ולכך לא עבדינן ק״ו ממעשר אבל יום דהוא עיקר האנינות לא הותר דשפיר עבדינן ביה ק״ו ממעשר ודוק:

ברכת הזבח

חידושים


גמרא שמא לא שמעת אלא בלילה דאי ביום ק״ו כו׳. נראה דלר׳ יהודא ור״ש אפילו קדשי דורות לא אכלו ביום מכח הק״ו ממעשר הקל והניחו שלשתן לערב ונטמא שעיר ר״ח ושרפוהו ביום תיכף ושני שעירים היה מונחים עד הערב ואכלו דהיו מותרים לערב אפילו בקדשי דורות אלא שנטמא וכך מוכח בסוגיא וכן פירש״י לקמן ד״ה שתי דרישות כו׳ ע״ש ולפי״ז יפה הגיה הרב הרא״מ ז״ל בפירש"י בחומש מפני מה נשרף זה ומפני מה לא נאכלו אלו וכו׳ ודוק:


תוס׳ ד״ה ורמינהו כו׳ ק״ו ממעשר כו׳ ונראה לפרש דס"ד כאשר צויתי כו׳ (הד״א) שהתיר לו בכל הקדשים והא דלא משני כולה ר׳ נחמיה היא כאן בקדשי שעה כו' דכאשר צויתי בחטאת כתיב כו׳ (ר"ל ש״מ דמשה היה סבור דחטאת נמי מותר אפילו ביום וטעי בין יום ללילה ק״ל:


ד״ה דאי ביום כו׳ דאורייתא לדורות (הס״ד) ומ״מ איני מבין תמיהתם דהא ע״כ הותר כאן אנינות במנחה כדכתיב כי כן צויתי וע״כ לדידהו אין חילוק בין קדשי שעה לדורות והיה מותר השעיר לאכול לערב אלא דאירע טומאה כדמסיק ~וכמ״ש: רש״י~ {וכמ"ש רש"י} ד״ה בשלמא לרבנן כו׳ ע״ש וכמו שכתבתי לעיל ואם כן ביום דאסור הוי ק״ו שפיר ממעשר הקל ובלילה מותר מדהתיר במנחה ~והמעם~ {והטעם} מפני שכולם אוננים ואין כהן לאוכלם וכמ״ש רש״י לעיל ד״ה הן היום כו׳ וא״כ שפיר נוכל לקיים הק״ו והיתר אנינות בלילה זו דליכא כהנים אחרים. שוב ראיתי שגם הרא״מ הקשה קושיית התוס׳ והניח בצ״ע ע״ש ומהתימא שלא הקשה כן בשם התוספות. ולפענ״ד ל״ק מידי ודוק נ"ל. ובספר קרבן אהרן דף ס׳ ע״ג האריך בזה ליישב ג״כ קושייתם ומחמת אריכותו לא ידעתי אם כיון למ״ש וע״ש:


הגהות


גמרא. דקתני השומע למתו כמלקט עצמות כו׳. כל זמן שלא נקבר ואם נקבר תפוס לילו כו׳ כצ״ל:


מדקאמר ר׳ יום כו׳ לילו מדרבנן מכלל דיום מיתה תפוס לילו מדאורייתא וסבר כו׳ כצ״ל וכן הוא בש״ס דפוס לובלין:


ורמינהו מפני אנינות נשרפה לכך נאמר כאלה אמר שמואל ל״ק הא ר״י הא ר״נ דתניא מפני אנינות שרפוהו לכך נאמר כאלה דברי ר׳ נחמי׳ ר״י ור״ש אומרים כו׳ כצ״ל וכן הוא בילקוט שמיני רמז תקל״א:


שמא נכנס דמה לפני כו׳ א״ל משה וכי הן הקריבו אני הקרבתי כו׳ דמה ובקדש היתה אכול תאכלו כו'. ודילמא אגב מררייכו פשעתו בה כו׳ ואפילו אלה וכאלה אין אני כו׳ כצ״ל:


רש״י ד״ה איום קבורה כו׳ היום ואכתי כו׳ דתרצא ר׳ ירמיה הד״א והס״ד וכצ״ל: ואח״כ ד״ה הא מני כו׳ לרבנן מותר הס״ד:


ד״ה ר׳ אמר כו׳ ומיהו ביום ליכא למימר כו׳ אפילו יום דילקוט כו׳ כצ״ל:


ד״ה תפיס לילו כו׳ תורה לדבריה הס״ד:


ד״ה כיון כו׳ דנדב ואביהוא הס״ד:


ד״ה כאשר צויתי כו׳ כתיב הן כו׳ דמה וגו׳ הס״ד: ואח״כ ד״ה בשעת מעשה כו׳ קדשים היום ששמע כו׳ אמר להם אכל תאכלו כו׳ הד״א:


ד״ה כאשר כו׳ ושוק של צבור כו׳ כצ״ל:


ד״ה מפני אנינות כו׳ כדכתיב ויטב כו׳ למה הוזה הס״ד:


(פירש״י שבע״ב שייך לכאן עד ד״ה טומאה באונס ואגיהם ג״כ כאן): ד״ה מפני אנינות כו' לבו ביום ולית ליה כו׳ לצבור כו׳ הד״א:


ד״ה היה להם כו׳ כדלקמן הס״ד:


ד״ה ר׳ נחמי׳ כו׳ דאותה פרשה מאי אמר כו׳ הד״א:


ד״ה א״ל אהרן כו׳ וכי בניי שהם הדיוטים שמשו היום כו׳ כאשר צויתי במנחה כצ"ל והס״ד:


ד״ה שאני מבזה כו׳ אירעוני אין אני כו׳ ולא כתי' אלה הס״ד: ואח״כ ד״ה טומאה באונס כו׳ (שייך לע״ב):


תוס׳ ד״ה בשלמא ר׳ נחמי׳ כו׳ (שייך לע״ב):

פנים מאירות

גמרא אמר לו שמא לא שמעת אלא בלילה דאי ביום ק"ו ממעשר נראה דמ"מ היה תשובתו על שאלת משה על חטאת דר"ח שנשרף שלא היו יכולים לאכול אלא עד הלילה וביני ביני אירע טומאה באונס ולכך נשרף וק״ל וק"ק לכל הני תנאי כיון דלא כתיבי בפירוש אנינות וטומאה אלא מתוך תשובתו אנו למידין א"כ דילמא באמת מפני שהקריבו באנינות נשרפו דמשה שאל כיון שלא נכנס דמה לפנים ולא יצא חוץ למחיצה מדוע לא אכלתם ואהרן השיב לו הן היום הקריבו בניחותא ר״ל שהם הקריבו באנינות ואכלתי היום הירצה שנפסל הקרבן בהקרבת אוננים ויש לישב דמסתמא ניחא להו למימר דעשו כדין ולא עברו חלילה על ד"ת וק"ל:


תוס׳ ד"ה ביום ק"ו ממעשר כו׳ לפום ריהטא אין מקום לתמיהתם דהא י"ל דכאן גזירת הכתוב היא דהא ע״כ שמע שמותר אנינות ומסתברא לאוקמיה אלילה דעיקר אנינות ביום דאחריתה כיום מר ואף שתופס לילה מדאורייתא מ"מ לילה טפל וכן ראיתי שמ"ו הב"ז כתב בזה לישב תמיהת התוספות ונ"ל לעמוד על כוונתם בעזרת ה׳ דהא איכא למידק במאי קמפלגי הני תנאי דלר׳ נחמיה בקדשי שעה הותרה אנינות אפילו ביום ואף דדריש ק"ו ממעשר ולר"י ולר"ש לא הותרה ביום אלא בלילה אלא נראה ברור דהא לכאורה האי ק"ו ממעשר מופרך דדילמא שאני מעשר דאינו מצוה על אונן זה לאכול ויכולים לאכול לשאר כהנים אבל הנך קרבנות מצותן לאכול ואתי עשה דאכילה ודוחה לא תעשה וע״כ צריכין אנו לומר דביום ליכא עשה עדיין דהא יכול לאכול בלילה אבל בלילה דאי אפשר למדחי זמן אכילתו א״כ אין ללמוד ק"ו ודחי אנינות וא"כ אף אם לא נצטוה משה היתר אנינות הייתי יודע שאונן מותר בקדשי שעה בלילה דמהי תיתי לאוסרו דליכא למילף ק"ו ממעשר משום דאיכא למיפרך כדכתיבא וע"כ הילכתא אתי להתיר אפילו ביום וכל זה לר׳ נחמיה דסבירא ליה דלא היה עדיין פנחס כהן אבל לר"י דסבירא ליה דפנחס היה עמהן א״כ אי לאו הילכתא ה"א אפי׳ בלילה לא יאכלו דהא אפשר להתקיים ע"י אחרים וע"כ נאמר לו בפי' דמותרים לאכול ולכך אמר אהרן שמא לא שמעת אלא בלילה אבל ביום שהוא עיקר אבילות נלמד שפיר ק"ו ממעשר דהיה פנחס עמהם והודה לו משה והקשו התוס׳ דלילה נמי נימא נילף בק"ו כמו לדורות לר״י וע"כ צריך אתה לומר מגזירת הכתוב הותרה לילה אם כן מנ"ל לחלק בין עכשיו לדורות דהא גם עכשיו היו כהנים לר"י דפנחס היה עמהם בשלמא לר"נ ניחא דסבירא ליה דפנחס לא נתכהן עדיין א"כ שפיר יש לחלק בין קדשי שעה לדורות משום דעכשיו הוראת שעה היתה שלא היה שם כהן משא"כ לדורות דאיכא כהנים הרבה ושפיר ילפינן ק"ו ממעשר ולכך לא אכלי חטאת דר"ח אף שלא היה כעת כהן אחר משום דחטאת דכוותיה לדורות לא נאכל אלא לר"י קשיא ממ"נ או שנלמד ק"ו גם בלילה ואם תאמר גזירת הכתוב היא א"כ מנ"ל לחלק בין שעה לדורות דילמא הותרה אנינות לילה לגמרי ודוק:

